钦定古今图书集成/明伦汇编/闺媛典/第329卷 > 陈辩女
## 钦定古今图书集成/明伦汇编/闺媛典/第329卷 > 陈辩女

按续刘向《列女传辩》：“女者，陈国采桑之女也。晋大夫
解居甫使于宋，道过陈，遇采桑之女，止而戏之曰：‘女
为我歌，我将舍汝采桑’。女乃为之歌曰：‘墓门有棘，斧
以斯之。夫也不良，国人知之。知而不已，谁昔然矣’？大
夫又曰：‘为我歌其二。女曰：‘墓门有梅，有鸮萃止。夫也
不良，歌以讯之。讯予不顾，颠倒思予’。大夫曰：‘其梅则
有，其鸮安在’’？”女曰：“陈，小国也，摄乎大国之间，因之以
饥馑，加之以师旅，其人且亡，而况鸮乎？”大夫乃服而
释之。君子谓辩女贞正而有辞，柔顺而有守。《诗》云：“既
见君子，乐且有仪。”此之谓也。